ఇంటి పైకప్పులపై సౌర విద్యుత్‌
రెండో దశకు సీసీఈఏ ఆమోదం
దిల్లీ: గ్రిడ్‌తో అనుసంధానం చేస్తూ ఇళ్లు/కార్యాలయాల పైకప్పులపై ఏర్పాటు చేసే సౌర ఫలకాల ప్రాజెక్టు రెండో దశకు ప్రభుత్వం మంగళవారం ఆమోదం తెలిపింది. 2022 నాటికి ఇటువంటి ప్రాజెక్టులను చేపట్టడం ద్వారా 40,000 మెగావాట్ల విద్యుత్‌ సామర్థ్యాన్ని సాధించాలని లక్ష్యంగా పెట్టుకుంది. దీన్ని అమలు చేయడానికి కేంద్రం రూ.11,814 కోట్లు వెచ్చించనుంది. గృహ రంగంలో 3 కిలోవాట్ల సామర్థ్యం కలిగిన సౌర పైకప్పు వ్యవస్థలకు 40 శాతం, 3 కిలోవాట్ల నుంచి 10 కిలోవాట్ల మధ్య సామర్థ్యం కలిగిన వాటికి 20 శాతం చొప్పున కేంద్రం ఆర్థిక మద్దతు ఇవ్వనుంది. గ్రూప్‌ హౌసింగ్‌ సొసైటీలు, సంక్షేమ సంఘాలకు దీన్ని 20 శాతానికి పరిమితం చేశారు. సంస్థలు, విద్యా, సామాజిక, ప్రభుత్వ, వాణిజ్య, పారిశ్రామిక విభాగాలకు ఆర్థిక మద్దతు లభించదు.
ప్రధానాంశాలు